Flere patruljebiler og en ambulance styrede tirsdag aften med udrykning gennem Aalborg midtby til Kastetvej, hvor der var melding om et større slagsmål på åben gade. - Da vi kom frem viste det sig, at slagsmålet var mellem flere, der kendte hinanden i forvejen, siger Lau Larsen, vagthavende ved Nordjyllands Politi, til TV2 Nord. Det kom hurtigt ro på slagsbrødrene, og ingen andre udefrakommende kom til skade. - Vi satte selvfølgelig alle ledige patruljer afsted mod stedet, når vi får sådan en melding. Men heldigvis udviklede det sig ikke, og der kom hurtigt styr på situationen, siger Lau Larsen Nordjyllands Politi afviser, at slagsmålet har relation til grupperinger i Aalborg. Ingen af de implicerde er kommet alvorligt til skade, lyder meldingen.

Referat:
Klokken 20:22 tirsdag aften fik politiet en melding om slagsmål på åben gade i Aalborg.